"Jedan dan na Zemlji," film Kylea Ruddicka i Brandona Litmana
Snimljen istog dana u svakoj zemlji svijeta, spreman za prikazivanje na isti dan u svakoj zemlji svijeta - Dan planeta Zemlja
Autori dugometražnog dokumentarca “One Day On Earth,” Jedan dan na Zemlji – Kyle Ruddick i Brandon Litman - žele da njihov film, na Dan planeta Zemlje, 22. travnja, i bude prikazan u svakoj zemlji svijeta. Video-filmski materijal za “One Day On Earth” snimljen je u svakoj zemlji svijeta istog dana – 10. 10. 2010. godine. Više od 10.000 ljudi dalo je svoj doprinos projektu. Prikupljeno je više od 3.000 sati filmskih zapisa, na više od 70 svjetskih jezika. Taj je ambiciozni filmski poduhvat zamišljen tako da “uhvati” trenutak – običan i neobičan, osoban i javan – u životima kako onih koji žive u razvijenim i imućnim gradskim središtima tako i onih koji žive u ratom poharanim naseljima i područjima. priznaju redatelj Kyle Ruddick i producent Brandon Litman, u nedavnom intervjuu za agenciju Reuters. dodaje Ruddick, Planira se da će na Dan planeta Zemlje, 22. travnja, Ruddickov i Litmanov film biti prikazan, uglavnom besplatno, u 170 zemalja. Prikazivanje filma već je potvrđeno u međusobno tako različitim državama kakve su Australija, Njemačka, San Marino, Afganistan, Eritreja, Sjeverna Koreja i Iran. Za prikazivanje filma u Iranu, kaže Brandon Litman, bilo je potrebno šest tjedana planiranja. Za neke je zemlje trebalo uložiti, dodaje on, više vremena, imati za njih više strpljenja, jednostavno ustrajati; u drugima, zajednica nije tako snažna i vitalna, nije robusna – Luxembourg je, kaže Litman, jedno od takvih mjesta. Producent Brandon Litman također je izrazio nadu da će uspjeti koordinirati prikazivanje filma u Luxembourgu, Monacu i nekim drugim zemljama i prije nedjelje, Dana planeta Zemlje. Prikazivanje je zakazano i unutar Generalne skupštine Ujedinjenih naroda jer Svjetska je organizacija bila jedna od mnogih neprofitnih skupina koje su dale vrijednu pomoć u prenošenju filmskog materijala s udaljenih područja.